recursal/SuperWikiNEXT-32B huggingface dataset:
**Utdatert:** Denne teksten kan inneholde feil på grunn av informasjon som er utdatert. artikkelen Du kan hjelpe med å oppdatere artikkelen. Artikkelens diskusjonsside kan inneholde mer informasjon.

**Adecco Group** er et sveitsisk bemanningsselskap med 5 000 kontorer i mer enn 60 land. Selskapet ble opprettet etter en fusjon mellom sveitsiske *Adia* og franske *Ecco* i 1996 og er med 33 000 ansatte et av verdens største bemanningsselskap som formidler arbeid til mer enn 700 000 mennesker hver dag. Adecco Group er dermed en av verdens største arbeidsgivere.

I det norske markedet er Adecco kjent som videreføringen av *Olsten Norsk Personal* og før dette *Norsk Personal*. På 1990-tallet startet Adecco sin satsing i Norge, men hadde kun en beskjeden markedsandel før Olsten-konsernet ble kjøpt opp og de to selskapene i Norge ble fusjonert. I dag er Adecco en av landets ledende aktører innen rekruttering og bemanning i Norge, etablert med 50 kontor over hele landet. Daglig formidles arbeid til 6 000 mennesker.

Fra 2005 til 2013 var selskapet tittelsponsor for Adeccoligaen i fotball.

Adecco-skandalen
----------------

Februar 2011 avslørte en NRK-reportasje omfattende brudd på Arbeidsmiljøloven ved det Adecco-drevne Ammerudlunden sykehjem i Oslo, noe som ledelsen i Adecco Helse AS etter hvert skulle komme til å innrømme at var tilfelle ved samtlige av sine sykehjem i Norge. Fredag 25. februar varslet Arbeidstilsynet at de ville anmelde selskapet for brudd på Arbeidsmiljølovens arbeidstidsbestemmelser.

Referanser
----------

1. ↑  VG, 2011 Adecco-direktør slutter
2. ↑  NRK Østlandssendingen, 2011 Arbeidstilsynet anmelder Adecco

Eksterne lenker
---------------

* (en) Offisielt nettsted Rediger på Wikidata

* (en) Adecco – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** ISNI **·** BNF **·** BNF (data) **·** SUDOC
 |
**Voksne med medfødt hjertefeil** (VMH) er en medlems- og interesseorganisasjon for voksne med medfødt hjertefeil, genetisk hjertefeil eller tidlig ervervet hjertesykdom, og deres pårørende i Norge. Foreningen ble stiftet i april 2010. Initiativet kom fra Foreningen for hjertesyke barn (FFHB).
VMH hadde sitt første ordinære landsmøte i januar 2012. Marit Haugdal ble valgt som foreningens nye leder. 

For en generasjon siden var det ikke vanlig at barn med medfødt hjertefeil levde lenge nok til å nå voksen alder. I dag når ca 85 % av alle som fødes med medfødt hjertefeil i Norge voksen alder. Det er rundt 9000 hjertebarn og unge under 18 år i Norge, og trolig rundt dobbelt så mange over 18 år. Antallet øker stadig, og dette er en av de hurtigst voksende pasientgruppene i verden.

Det å ha en medfødt hjertefeil følger deg hele livet. Også i voksen alder kan det føre til mange sykehusopphold med mye usikkerhet om fremtiden.

Voksne med medfødt hjertefeil er ny pasientgruppe som man relativt sett har liten kunnskap om. Det er stort behov for informasjon, nettverk og fellesskap for voksne med medfødt hjertefeil.

**Foreningen voksne med medfødt hjertefeil skal blant annet jobbe for:**

* bedre livskvalitet for voksne med medfødt hjertefeil
* å gi voksne med medfødt hjertefeil et sosialt fellesskap
* å arrangere fagseminarer
* helsepolitiske temaer som rettigheter, forsikringer, utdanning, arbeidsliv etc.
* å gi god informasjon til målgruppen, helsevesenet og samfunnet for øvrig et aktivt samarbeid med sykehusene
* mer forskning på og om voksne med medfødt hjertefeil
* å delta aktivt i det europeiske samarbeidet rundt medfødt hjertefeil

Eksterne lenker
---------------

* Foreningen voksne med medfødt hjertefeil sin hjemmeside
Maleriet «Arbeidere på hjemvvei» er Munchs mest kjente fra perioden hvor han bodde på Grimsrød gård og skildrer arbeidere fra Moss Glassverk
Forskjellige «Norgesglass» produsert av Moss Glassverk  Foto: Kjetil Lenes 
**Moss Glassverk** produserte glassemballasje fra etableringen i 1898 til det ble nedlagt i 1999.

Bakgrunn
--------

Selskapet ble stiftet 18. januar 1898 som AS Moss Glasværk, senere endret man bedriftsnavnet til Moss Glassverk AS. Produksjonen startet 22. desember og var helmanuell med én smelteovn og 32 glassblåsere. Disponenten for verket og mange av arbeiderne var svenske, med erfaring fra Liljedahls glassverk i Värmland. Etterhvert ekspanderte driften og i 1907 hadde verket to smelteovner og 65 glassblåsere.

I 1913 ble den første flaskeblåsemaskinen kjøpt inn til Moss Glassverk. Like etterpå fusjonerte Laurvig Glasværk med Moss Glassverk. Samme år ble Bergen Glasværk føyet til selskapet. Produksjonen ved Laurvig Glasværk ble lagt ned i 1926 og året etter Bergen Glasværk. Fra 1927 hadde Moss Glassverk monopol på produksjon av glassemballasje i Norge.

I 1920-årene utvidet Moss Glassverk til også å produsere konserveringsglass (Norgesglass) og medisinflasker. På slutten av 1930-årene produserte Moss Glassverk 20 millioner enheter i året. På det meste, i 1972, var produksjonen oppe i 187 millioner enheter årlig.

I 1954 fikk glassverket sitt eget varemerke, MG.

I 1999 ble Moss Glassverk lagt ned.

Både produksjonslokaler og administrasjonslokaler på Jeløya er i dag revet. Området hvor verket lå er i dag delvis bebygget med boligblokker.

Referanser
----------

1. ↑  Ringdal 1994, s. 87

Litteratur
----------

* Finn Saugestad jr.: *A/S Moss glasværk 1898-1973*, Moss, 1973 (Ebok fra bokhylla.no)
* Nils Johan Ringdal: *Moss bys historie. Bind 3. Perioden 1880-1990*, Moss kommune, 1994, ISBN 82-991219-2-2 (Ebok fra bokhylla.no)

|  |  |
| --- | --- |
| Oppslagsverk/autoritetsdata | Store norske leksikon **·** Lokalhistoriewiki **·** VIAF
 |
**Flytting:** Det er foreslått at denne siden blir flyttet til artikkelnavnet **Christiania Kammerkor**.*Begrunnelse*: To artikler opprettet ved misforståelse, se den om CK
**Relevans**: Denne artikkelen omtaler et emne som kan ha tvilsom relevans for Wikipedia. Artikkelen bør endres slik at det fremkommer hvorfor emnet er relevant for Wikipedia, ellers kan den bli slettet. Angitt grunn: *Har CD-utgivelser, noe som helst bør konkretiseres med plateselskap.*
**Con Spirito** er norsk kor etablert i 1972 av Helge Birkeland. Etter over 30 aktive år med ham ved roret ble koret lagt ned etter avslutningskonserten 13. mars 2005. 

En del daværende og tidligere medlemmer ønsket å fortsette å synge sammen. Høsten 2006 ble derfor koret som etter hvert fikk navnet *Oslo Nye Klangforening* dannet, med dirigent Arnvid Moholt. I desember 2009 besluttet dette koret å ta tilbake navnet Con Spirito. Etter hvert trakk Arnvid seg tilbake, og fra sommeren 2012 er Ida Cecilie Holm korets dirigent.

Con Spirito har et blandet repertoar som spenner fra tidlig musikk til nykomponerte verker og folkemusikk. Koret har flere CD-utgivelser bak seg. På 1990–tallet fokuserte koret på repertoar fra Frankrike, Tyskland og Norden, noe som resulterte i tre utgivelser: *Franske stemninger* (1994), *Tysk korkunst* (1996) og *Toner fra Norden* (1998). Den siste utgivelsen var juleplaten *Den Fagraste Rosa* som kom i 2001, et samarbeid med sangeren Sondre Bratland.

1. januar 2024 byttet koret navn til Christiania Kammerkor

Referanser
----------

1. ↑  «Christiania Kammerkor – Con Spirito er nå Christiania Kammerkor». Besøkt 3. januar 2024.
2. ↑  «Christiania Kammerkor». *Christiania Kammerkor* **(norsk)**. Besøkt 3. januar 2024.
**Rødde folkehøgskole** er en kristen folkehøgskole i Melhus i Trøndelag. Røddes visjon er "Våg noe nytt, lær noe mer". Skolen tar årlig imot 100 elever og eies av Norsk Luthersk Misjonssamband. Om sommeren kan skolen leies for kurs, stevner, arrangementer og selskap.

Historie
--------

### Starten

Rødde ungdomsskole startet i 1920. Skolen ble lagt til Rødde fordi man her så muligheten for å starte en jordbruksskole i tillegg. Disse planene ble det ikke noe av, men unntatt skoleåret 1944-1945 har det vært skoledrift på Rødde siden 1920. I 1972 ble navnet endret til Rødde folkehøgskole, siden den offentlige ungdomsskolen da var innført, og den tok i bruk ungdomsskolenavnet.

Linjefag
--------

### Linjefag for skoleåret 2023/2024

* Beats Electro
* Bratt - buldring, surf, stisykkel
* Freeride Japan
* Freestyle Park
* Multisport X Bali
* Reis Afrika
* Trening fallskjermjeger
* Bucket List Action

På fritida
----------

På Rødde stenges ikke skolen når undervisninga er over for at det skal være aktiviteter og trivsel hele dagen. Alle avdelinger er åpne eller låses opp ved behov. Klasserommene er også alltid tilgjengelige for linja. Mange ønsker å være der for å bruke mer tid til å jobbe med prosjekter etter undervisning. Hver torsdag kveld er det torsdagskafé, en frivillig kristen samling i kaféen, og hver fredag arrangerer stipendiatene Happy Friday med mange ulike aktiviteter. De fleste lørdagskvelder arrangerer linjene elevkvelder. 

Skolen har 28 dobbelrom med bad, 20 dobbelrom uten bad og noen få enkeltrom med eller uten bad.  

* Gymsal med klatrevegg
* Treningsrom og badstue
* Innendørs miniramp og mikroramp
* Summer setup
* Fotballbane
* Green screen
* Projektor og storskjerm
* Bordtennis og biljard
* Øvingsrom og innspillingsstudio

Eksterne lenker
---------------

* (no) Offisielt nettsted Rediger på Wikidata
* (no) Rødde Folkehøgskole på Facebook Rediger på Wikidata

* (no) Rødde Folkehøgskole på Instagram Rediger på Wikidata

* (no) Rødde Folkehøgskole på TikTok Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** Nasjonalt skoleregister
 |
**Aktiva** (entallsform: **aktivum**; engelsk: *asset*) er et regnskapsmessig uttrykk for eiendeler eller rettigheter som har formuesverdi.

Eiendelene (aktiva) deles som hovedregel inn i anleggsmidler og omløpsmidler. Anleggsmidler deles videre inn i immaterielle eiendeler, varige driftsmidler og finansielle anleggsmidler, og anleggsmidler er eiendeler bestemt til varig eie eller bruk; andre eiendeler er omløpsmidler. Normal trekkes skillet mellom anleggsmidler og omløpsmidler med utgangspunkt i at omløpsmidler forventes å bli anvendt eller realisert i løpet av ett år. Elementer som inngår i virksomhetens varekretsløp, herunder varelager og kundefordringer, skal uansett klassifiseres som omløpsmidler uavhengig av når virksomheten faktisk anvender/realiserer disse eiendelene i produksjonsprosessen.

I balanserapporten representerer aktivasiden debetsiden (plussiden), hvor eiendelene kan stilles opp side om side med passiva, som representerer kreditsiden (minussiden). I slik oppstilling ligger aktiva til venstre og passiva til høyre. Saldoen på ethvert nivå i regnskapet regnes ut ved å summere plussiden og trekke fra summen av minussiden.

Se også
-------

* Passiva

Referanser
----------

1. 1 2 3  Aktiva. (2015, 31. desember). I Store norske leksikon. Hentet 11. april 2017 fra .

|  |  |
| --- | --- |
| Oppslagsverk/autoritetsdata | Store norske leksikon **·** GND **·** LCCN **·** NKC **·** BNE
 |
**Irish Rugby Football Union**(IRFU) (irsk: *Cumann Rugbaí na hÉireann*) er en organisasjon som administrerer idretten Rugby Union i Irland. IRFU har hovedkontoret på Lansdowne Road i Dublin, ved siden av Lansdowne Road stadion som de eier. De også eier stadionene Ravenhill i Belfast og Thomond Park i Limerick.

Historie
--------

IRFU ble stiftet I 1879, og avdelinger ble stiftet i Leinster, Munster og Ulster. Connacht-avdelingen ble stiftet i 1886. IRFU representerer både hele øya Irland, det vil si staten og provinsen Nord-Irland, som er en del av Det forente kongerike Storbritannia og Nord-Irland. Spillere på irske rugbylandslaget kommer fra begge de to delene.

IRFU med Scottish Rugby Union og Welsh Rugby Union ble stiftemedlemmer av International Rugby Board (IRB) i 1886. Rugby Football Union, som administrerer Rugby Union i England, forbant IRB i 1890.

Klubber og spillere
-------------------

Provinser i IrlandProvinser i Irland
Irland per 2008 hadde nesten 100,000 aktive spillere fordelt på 205 klubber, 56 klubber i Ulster-avdelingen, 71 klubber i Leinster-avdelingen, 59 klubber i Munster-avdelingen og 19 klubber i Connacht-avdelingen. Det er også 246 skoler som spiller rugby, 107 i Ulster, 75 i Leinster, 41 i Munster og 23 i Connacht.

Referanser
----------

1. ↑  «Irish Rugby Football Unions årsrapport 07/08 (pdf)» (PDF). Arkivert fra originalen (PDF) 26. mars 2009. Besøkt 20. april 2009.

Eksterne lenker
---------------

* (en) Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |
***Auletulus*** er en slekt av biller i gruppen snutebiller (Curculionoidea). Deres mest slående trekk er at mange arter ruller sammen blader til en sigarlignende rull der larvene utvikler seg.

Utseende
--------

Små til middelsstore biller (ofte 2 – 6 mm), kroppen gjerne mer eller mindre pæreformet, oversiden glatt eller fint hårete, som oftest mørke på farge, ofte med metallglans. Hodet er i midten trukket ut til en snute som vanligvis er lengre, ofte mye lengre, enn resten av hodet. Fasettøynene er runde og utstående. Brystskjoldet (pronotum) er omtrent så langt som bredt, framover tilsmalnet, med rundede sider. Hos noen arter har det en kraftig, framoverrettet pigg på siden. Dekkvingene er mye bredere enn brystskjoldet, med tydelige skuldre, parallellsidige eller bredest i den bakerste delen. Beina er kraftige og middels lange.

Levevis
-------

Snutebladrullerne er uvanlige i og med at billene legger forholdene spesielt til rette for avkommet sitt ved å bygge hus til dem. Ofte gjør de dette ved å rulle sammen blader.

Utbredelse
----------

Arten er bekrevet fra Kamerun.

Systematisk inndeling
---------------------

**Treliste**
* Ordenen biller, Coleoptera Linnaeus, 1758
	+ Underordenen Polyphaga Emery, 1886
		- Gruppen (infraorden) Cucujiformia Lameere, 1938
			* Familien **snutebladrullere, Rhynchitidae** Gistel, 1856
				+ Stammen **Auletorhinini** Voss, 1935
					- Slekten ***Auletulus*** Voss, 1922
						* *Auletulus kamerunensis* Voss, 1922

Referanser
----------

1. ↑  «Artsdatabankens artsopplysninger». Artsdatabanken. 16. oktober 2020. Besøkt 16. oktober 2020.
2. ↑  Voss, Eduard. 1922. Monographische Bearbeitung der Unterfamilie Rhynchitinae (Curc.). I. Teil: Nemonychini-Auletini. *Archiv für Naturgeschichte, Abteilung A* 88(8): 1–113.

Eksterne lenker
---------------

* *Artikkelen er ikke koblet til Wikidata*
Skoltegrunnskaien. Dykkere ved prammer. Ca. 1915, ukjent fotograf. Arkivet etter Havneingeniøren i Bergen, Bergen ByarkivSnittegning av Dokkeskjærskaien, datert 1916. Arkivet etter Havneingeniøren i Bergen, Bergen Byarkiv
**Havneingeniøren i Bergen**, opprettet i 1890, var en teknisk avdeling av Bergen havnevesen. Havneingeniørens hovedoppgave var blant annet å bygge, vedlikeholde og reparere havneanlegg.

Historie
--------

Frem til midten av 1800-tallet bestod havnen i Bergen hovedsakelig av sjøvendte næringsbygg (sjøboder) hvor lasten ble levert direkte fra båtene. Båter som lå og ventet på tur for å bli slept til kai, eller som skulle ligge noen dager, ble fortøyd til bøyer på Vågen. Dette ble endret med dampskipene, som kunne gå til og fra kai selv. Overgangen fra seil til damp, økning i handelen, større rute- og passasjertrafikk, vekst i anløpstonnasjen etc. førte til et økende krav om større kaier, bedre laste- og losseinnretninger, flere vareskur og dypere grunner.

Tidligere var det private entreprenører som stod for utbygging av kaier. Etter hvert begynte havnevesenet å bygge sine kaier selv. Det ble starten på en ny tid, med behov for spesialisering, teknisk ekspertise og flere ansatte. Den 1. april 1890 ble derfor Bergens første havneingeniør, Arthur M. Hansen, ansatt. Han var underlagt stadsingeniøren og sidestilt havnefogden. Fra 1915 ble havneingeniørvesenet en egen administrasjon, direkte underordnet magistrat og havnestyre.

I 1973 ble havnefogden og havneingeniøren slått sammen til en administrasjon, med en havnesjef som leder.

Arkivet etter havneingeniøren i Bergen blir oppbevart ved Bergen Byarkiv. Arkivet inneholder informasjon om bygninger og anlegg som skulle reises i havnen, samt den administrative delen av virksomheten. Videre finnes det en god del fotografier som forteller om havneingeniørens ulike prosjekter fra 1890-tallet og fram til 1973. 

I 2014 ble arkivene etter havnevesenet i Bergen innlemmet i Norges dokumentarvliste.

Litteratur
----------

* Berg, Adolph: Bergens Havnebetjenters Forening 1908-26.april-1933. Bergen 1933
* Fossen, Anders Bjarne: Bergen havn gjennom 900 år I. Bergen 1985
* Geelmuyden, Carl & Schetelig, Haakon (red.): Bergen 1814–1914, bd. II. Utgitt av Bergen kommune 1915
* Hartvedt, Gunnar Hagen: Bergen byleksikon. Bergen 1994
* Haaland, Anders: Bergen havn gjennom 900 år II. Bergen 2005
* Korsvold, Jens: Bergens Havnebetjenters Forening 1908–1958. Bergen 1958

Eksterne lenker
---------------

* Havneingeniøren - oppslagsverket oVe, artikkel av Ine Merete Baadsvik og Ragnhild Botheim, Bergen Byarkiv.
* Bergen og omland Havnevesen
* Artikkel om havnevesenet i Bergen Arkivert 9. desember 2014 hos Wayback Machine. av Ine Merete Baadsvik, Bergen Byarkiv
* Havnevesenet i Bergen innlemmet i Norges dokumentarvliste, Kulturrådet Arkivert 4. mars 2016 hos Wayback Machine.
**Paul Robert Dearing** (født 2. mars 1942 i Carrington, død 6. april 2015 i New South Wales) var en australsk landhockeyspiller som deltok i de olympiske leker 1964 i Tokyo, 1968 i Mexico by og 1972 i München. 

Dearing vant en olympisk bronsemedalje i landhockey under Sommer-OL 1964 i Tokyo. Han var med på det australsk laget som kom på tredjeplass i landhockeyturneringen bak India og Pakistan. Australia tapte semifinalen med 1–3 mot India og i bronsefinalen møtte de Spania som de slo med 3–2. Dearing spilte tre kamper i turneringen.

OL-medaljer
-----------

* 1968 Mexicos flagg Mexico by – Sølv Sølv i landhockey Australias flagg Australia
* 1964 Japans flagg Tokyo – Bronse Bronse i landhockey Australias flagg Australia

Eksterne lenker
---------------

* (en) Paul Dearing – Olympics.com Rediger på Wikidata

* (en) Paul Dearing – Olympedia Rediger på Wikidata

* (en) Paul Dearing – Australian Olympic Committee Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Johan Karlsen** (født 2. februar 1903 i Bergen, død 12. februar 1971) var en norsk sjømann og krigsseiler under andre verdenskrig. Han er kjent for sin deltagelse i «Flukten fra Dakar», da MS «Lidvard» i juli 1941 brøt blokaden den befant seg underlagt i Fransk Vest-Afrika. For sin innsats ble han hedret med Krigskorset, Norges fremste utmerkelse.

I juli 1941 var Karlsen maskinsjef om bord på handelsskipet MS «Lidvard», som var underlagt blokade i Dakar i Senegal, som da var kontrollert av den tyskvennlige Vichy-regjeringen i Frankrike. Skipet, som ble ført av Nikolai Fredrik Lindtner, brøt blokaden under dramatiske omstendigheter. Hendelsen vakte adskillig oppmerksomhet under og etter krigen. Bedriften ble senere beskrevet både i bok og i film, begge deler under tittelen *Flukten fra Dakar*. Boken ble også oversatt til engelsk.

For sin bedrift ble skipssjef Lindtner, maskinsjef Bjarne Smørdal og maskinist Karlsen i statsråd 21. august 1942 tildelt Krigskorset.

Referanser
----------

1. ↑  Se f.eks. omtalen i «Flukten fra Dakar», *Nordlands Avis*, 8. juni 1951.
2. ↑  «Norsk film om skipet «Lidvard»», *Verdens Gang*, 3. juni 1950, s. 7. Boken er *Flukten fra Dakar* ved Eiliv Odde Hauge og Vera Hartmann, Bergen: Eide forlag, 1951.
3. ↑  *Krigskorset og St. Olavsmedaljen med ekegren*, s. 62-64.

Eksterne lenker
---------------

* MS «Lidvard» Warsailors

|  |  |
| --- | --- |
| Oppslagsverk/autoritetsdata | Historisk befolkningsregister **·** Krigsseilerregisteret
 |

Portal: Andre verdenskrig
**Aina Stenersen** (født 4. september 1983 i Oslo) er en norsk politiker (FrP). 

Stenersen har vært leder av Oslo kommunes helse- og sosialutvalg fra 2019- 2021. 
Hun er tidligere gruppenestleder, og mangeårig bystyrerepresentant for Frp i Oslo. 

Hun er også vararepresentant til Stortinget. Hun møtte første gang på Stortinget i 2013, som vararepresentant. Det har hun vært i snart tre perioder. 

Aina Stenersen, Frp, Foto Sturlason

Biografi
--------

### Politiker

I 2010 ble hun valgt inn som sentralstyremedlem i ungdomspartiet. Fra 2007 til 2009 var hun også leder av Fremskrittspartiets Ungdom i Oslo.

Stenersen har jobbet som politisk rådgiver for Frps stortingsgruppe i flere år, vært vararepresentant til Stortinget i flere perioder og møtt som stortingsrepresentant fra Oslo. 

Stenersen var vararepresentant i Oslo bystyre fra 2011 til 6. november 2017. og ble fast møtende bystyremedlem i 2017. Hun ble valgt som leder av Oslo Frp fra 2016 uten motkandidater. 

Stenersen var partiets 1. kandidat ved kommunevalget i 2019 i Oslo. Stenersen var gruppenestleder i bystyregruppen fra 2019–2023. 

Stenersen har vært fraksjonsleder, og sittet i både Finansutvalget, Kultur- og utdanningsutvalget og Helse- og sosialutvalget i Oslo bystyre i perioden 2017- 2023. 

### Utdannelse

Stenersen har en mastergrad ved Handelshøyskolen BI i Oslo og en bachelorgrad fra Markedshøyskolen.

### Yrkeserfaring

Stenersen har også vært intern i tankesmien Civita, og i samfunnsavdelingen hos PR-byrået Geelmuyden.Kiese. Hun jobbet som rådgiver for Norsk Revmatikerforbund fra 2015 til 2017.

Referanser
----------

1. ↑   stortinget.no, stortingsrepresentant-ID AICS[Hentet fra Wikidata]
2. ↑   agendamagasin.no[Hentet fra Wikidata]
3. ↑  FpU offisielle erklæring av valget, *FpU*
4. ↑  Olsen, Nina Schyberg (22. november 2017). «Stenersen inn i bystyret». *Nordstrands Blad* **(norsk)**. Besøkt 29. januar 2023.
5. ↑   «Ap-kjendisene forstår ikke politikk». *Dagsavisen* **(norsk)**. 2. september 2015. Besøkt 29. januar 2023. «Bystyremedlem i helse -og sosialkomiteen, Aina Stenersen, og førstekandidat for Frp i Oslo, Carl I. Hagen, mener Geir Lippestad og Raymond Johansen bommer med sin kritikk av eldreomsorgen i Oslo.»
6. ↑  «Aina Stenersen Nestleder i Oslo FrP», *Typiskbi.no*

Eksterne lenker
---------------

* (en) Aina Stenersen – kategori av bilder, video eller lyd på Commons Rediger på Wikidata
* (en) Aina Stenersen på Internet Movie Database Rediger på Wikidata
* (no) Aina Stenersen hos Stortinget Rediger på Wikidata

|  |  |
| --- | --- |
| Oppslagsverk/autoritetsdata | Stortinget
 |
Et **primtall** er et naturlig tall større enn 1, som bare er delelig med seg selv og 1. De første 30 primtallene (følge A000040 i OEIS) er:

2, 3, 5, 7, 11, 13, 17, 19, 23, 29, 31, 37, 41, 43, 47, 53, 59, 61, 67, 71, 73, 79, 83, 89, 97, 101, 103, 107, 109 og 113.
Med unntak av tall under 10 må alle primtall slutte på tallene 1, 3, 7 eller 9. Grunnen til dette er at alle partall kan deles på 2, mens alle tall som slutter på 5 kan deles på 5.

Et naturlig tall større enn 1 som ikke er et primtall, kalles et sammensatt tall eller komposittall.

Primtall er et fundamentalt begrep innen tallteori. Ethvert positivt heltall større enn 1 kan skrives som et produkt av primtallsfaktorer på en entydig måte, såkalt primtallsfaktorisering. For eksempel er 60 = 2 × 2 × 3 × 5. Dette er kjent som aritmetikkens fundamentalteorem.

Euklid beviste at det finnes uendelig mange primtall. Beviset er et av de mest klassiske innen matematikken, og bruker bevismetoden reductio ad absurdum: Anta at det finnes et endelig antall primtall. La *N* være produktet av alle primtallene, og betrakt tallet *N*+1. Siden alle primtallene deler *N*, kan det ikke finnes noe primtall som *N+1* er delelig med. Men siden *N*+1, ifølge antagelsen, er større enn alle primtall, kan det ikke selv være et primtall. Dette er en motsigelse. Konklusjonen må være at antagelsen som ble gått ut ifra, nemlig at det bare finnes ett endelig antall primtall, er gal. Altså finnes det et uendelig antall primtall.

Det største kjente primtallet per desember 2018 er 282 589 933-1, har 24 862 048 siffer, og er et såkalt Mersenne-primtall. Electronic Frontier Foundation har delt ut pengepremier når primtall med flere enn en million og ti millioner siffer er funnet. Premier vil også bli utdelt til de som finner primtall med mer enn hundre millioner og tusen millioner siffer.

Det finnes en rekke subgrupper av primtall:

* palindromprimtall
* llatmirp
*

Se også
-------

* Eratosthenes' sil, en metode for å finne primtallene.
* Sammensatt tall

Referanser
----------

1. ↑  «51st Known Mersenne Prime Discovered». *www.mersenne.org*. Besøkt 22. desember 2018.
2. ↑  Official EFF Cooperative Computing Award Rules Arkivert 28. desember 2009 hos Wayback Machine.

Eksterne lenker
---------------

* Primtallkalkulator
* Dagbladet.no - *Matematikerne er sjokkerte etter funnet av skjult mønster i tallrekka - «Primtallenes sammensvergelse».*

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** MathWorld **·** Brockhaus Enzyklopädie **·** Nationalencyklopedin **·** GND **·** LCCN **·** BNF **·** BNF (data) **·** NDL **·** NKC **·** BBC Things
 |
***Alkymisten*** (portugisisk: *O Alquimista*) er en roman av den brasilianske forfatteren Paulo Coelho. Den ble utgitt i 1988 og er i dag en av de mest solgte romanene i verden. Romanen handler om åndelig søken og om å følge sin drøm.

Handling
--------

Boken forteller om den andalusiske gjetergutten Santiago, og hans drøm om å finne en av verdens rikeste skatter. Gjennom to netter, der han drømmer om en pike som forteller ham om hva som venter ham i Egypt, møtet med en spåkone som råder ham til å følge drømmen og møtet med en underlig gammel mann som påstår at han er kongen av Salem, bestemmer Santiago seg for å følge rådene. Fra Spania reiser han til Tanger og gjennom Egypts ørken til et møte med Alkymisten. 

Alkymisten er en utbrodering av eventyret «Sanndrømt» fra Tusen og en natt, fortalt den 351. natt. Jorge Luis Borges behandler det samme eventyret i sin novelle «Historien om de to som drømte» i boka «Nederdrektighetens historie».

Tema
----

Boken har vært viktig for New Agebevegelsen fordi «den i romans form formidler sentrale sider ved deres verdensbilde og menneskesyn: den handler om åndelige søken, om å finne seg selv gjennom å se de magiske sammenhengene i tilværelsen og i et univers gjennomsyret av mystikk. Coelhos eget etterord til romanen gir da også til kjenne en sterk New Age-orientering, som igjen understrekes ved romanheltens opplevelse av å være i ett med verdenssjelen.».

Referanser
----------

1. ↑  I Norge ble romanen første utgitt i 1995 på Ex Libris forlag. De norske forlagsrettighetene har senere blitt flyttet over til Bazar Forlag
2. ↑  Sitat fra Mehren & Skys innledning i antologien *New Age*, 2007. Et utdrag fra *Alkymisten* inngår i denne antologien.

Portal: Litteratur

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** BNF **·** BNF (data) **·** SUDOC
 |
**Opprydning:** Denne artikkelen trenger en opprydning for å oppfylle Wikipedias kvalitetskrav. Du kan hjelpe Wikipedia ved å forbedre den. *(2020-12)*

***The Boondocks*** er en amerikansk animert komiserie for voksne som gikk på Adult Swim fra 2005 til 2014. Serien handlet om familien Freeman. Familien besto av to unge gutter ved navn Huey og Riley og deres bestefar Robert Jebediah Freeman. De var en afroamerikansk familie som har flyttet fra Chicago til det det fiktive "Woodcrest". Mye av handlingen kom fra de forskjellige personlighetene til hovedpersonene. Huey ble fremstilt som en politisk og smart filosof. Riley spilte en vågal pøbel med forakt for politi og Robert, en streng og disiplinerende bestefar, med en pervers side. Serien ble laget av Aaron McGruder og var er basert på en tegneserien som han tidligere hadde fått publisert i studentavisa "The Diamondback", hvor serien opprinnelig startet.

Eksterne lenker
---------------

* (en) *The Boondocks* på Internet Movie Database Rediger på Wikidata

* (en) *The Boondocks* på The Movie Database – TV Rediger på Wikidata

* (en) *The Boondocks* på Rotten Tomatoes Rediger på Wikidata

* (en) *The Boondocks* på Metacritic Rediger på Wikidata
***The House of Intrigue*** er en amerikansk stumfilm fra 1919, regissert av Lloyd Ingraham.

Handling
--------

Barbara Pretlow, en ung, ambisiøs skuespillerinne som blir kastet ut fra leiligheten sin på Manhattan fordi hun ikke har råd til å betale husleien, samtykker i å hjelpe til med å avlede oppmerksomheten fra lommetyven Pinky McClone. I mellomtiden blir arvingen Clarissa Rhinelander Bartlett forelsket i en badevakt som er en annen av Pinkys medhjelpere. Når Clarissas verge Wendy Washburn blir satt til å etterforske badevakten, blir han snart forelsket i Barbara. Wendy klarer å overbevise Barbara, midt unedr et juvel-tyveri, om at kollegaene hennes faktisk er kriminelle, stikker Barbara av – men etterpå klarer hun ikke å finne noen andre jobber.

Når en gammel mann tilbyr henne 1 000 dollar for å etterligne Clarissa, aksepterer en sulten og fortvilet Barbara dette tilbudet. Men etter at hun blir bedt om å signere Clarissas navn på et testament, forhindrer hun kjeltringene som planlegger å rane hjemmet til Clarissa. I mellomtiden blir Clarissa forelsket i politimannen som arresterer kjeltringene hun tidligere hadde samarbeidet med.

Skuespillere
------------

* Mignon Anderson som Clarissa Rhinelander Bartlett
* Helene Sullivan som Kitty La Verne
* Peggy May som Barbara Pretlow
* Bert Hadley som Bud Griswold
* Lloyd Bacon som Pinky McClone
* Donald MacDonald som Wendy Washburn
* Josephine Crowell som Tante Betsy
* Alfred Fisher som Ezra Bartlett
* Virginia True Boardman som sykepleier Ledwidge

Referanser
----------

1. ↑  THE HOUSE OF INTRIGUE
2. ↑  Alan Goble. *The Complete Index to Literary Sources in Film*

Eksterne lenker
---------------

* (en) *The House of Intrigue* på Internet Movie Database Rediger på Wikidata

* (en) *The House of Intrigue* på American Film Institute Rediger på Wikidata
**Quooker** er et nederlandsk selskap som produserer blandebatterier med integrert gjennomstrømsvarmer / varmtvanndispenser, samt såpedispensere, vannfiltre og vannmyknere for å fjerne mineraler fra hardt vann.

Selskapet ble grunnlagt i 1987 av Henri Peteri og hans sønn Niels Peteri. Det eier flere patenter, og opererte i 2017 i 11 land med 250 ansatte. Alle produktene deres lages på selskapets 11 000 kvadratmeter store fabrikk i Ridderkerk, Nederland.

Historie
--------

I 1970 kom den nederlandske fysikeren Henri Peteri på idéen om en vannkran med innebygd vannvarmer som kunne gi kokende vann mens han arbeidet hos Unilever. I 1978 fikk Peteri en patent på oppfinnelsen.

I 1985 slo Henri seg sammen med sin sønn Niels Peteri, og den 1. september 1987 grunnla de selskapet Henri Peteri B. V. Senere fant Niels på merkenavnet Quooker. I 1993 sluttet også Henri sin andre sønn Walter Peteri seg til selskapet. Den nåværende fabrikken i Ridderkerk ble kjøpt i 1995, og har blitt utvidet gjennom årene.

I 2004 ble kokende vannkraner eksportert for første gang, og gikk da til Danmark. I 2007 gikk Henri Peteri bort, og siden da har brødrene Niels og Walter Peteri drevet selskapet sammen.

I 2017, ble Quooker Flex ble tildelt en nederlandsk designpris.

Virkemåte
---------

Et Quooker-sett består av en kran og minst ett reservoar. Kranen er plassert på vasken, vanligvis over vaskekummen og muligens ved siden av et vanlig blandebatteri. Reservoaret er plassert på undersiden av kjøkkenbenken og er vakuumisolert slik at vannet i reservoaret holder seg på 110 °C når det er oppvarmet. Når vannet trekkes fra reservoaret blir det umiddelbart fylt opp igjen med friskt vann, og det nye vannet kommer raskt opp i samme temperatur.

Se også
-------

* Varmtvannsbereder

Referanser
----------

1. 1 2  Zilveren feest startpunt voor komende 25 jaar, Keuken en Badtechniek, november 2012, p. 46-47, geraadpleegd 28-12-17
2. ↑  Patent Kokendwaterkraan, Rijksdienst voor Ondernemend Nederland, geraadpleegd 28-12-17
3. ↑  Patents Assigned to HENRI PETERI BEHEER B.V. Justia.com, geraadpleegd 28-12-17
4. ↑   Quooker verdievoudigt productiecapaciteit, FD, 13 juni 2016
5. ↑  Quooker Arkivert 9. juli 2021 hos Wayback Machine. TU Delft, juni 2015, p. 14-15, geraadpleegd 28-12-17
6. ↑  Quooker Flex wint Dutch Design Award 2017www.dutchdesignawards.nl
**Kapringen av Valdresekspressen 2013** skjedde den 4. november 2013 på fylkesvei 53 øst for tettstedet Øvre Årdal da en buss på ruten Valdresekspressen ble kapret. Sjåføren og begge passasjerene ble i løpet av kort tid drept med kniv.

Hendelsesforløp
---------------

Den 4. november 2013 rundt klokken 17.30 ble en buss kapret på langdistanseruten Valdresekspressen mellom Årdalstangen og Oslo. Ruten drives av selskapet NOR-WAY Bussekspress. Kapringen skjedde på strekningen mellom tettstedet Øvre Årdal i Årdal kommune i Sogn og Fjordane og Tyin i nabokommunen Vang i Oppland.

Under kapringen ble sjåføren og begge passasjerene drept ved at kapreren påførte dem knivstikk. Ved pågripelsen hadde kapreren selv stikkskader.

Kapreren ble pågrepet av brannvesenet og ambulansepersonell og deretter overlatt til politiet da disse ankom.

Gjerningsmann og ofre
---------------------

### Gjerningsmannen

Busskapreren var en mannlig asylsøker, ved navn Peter Beak, født i 1982 med opprinnelse i Sør-Sudan. Mannen hadde fått avslag på asylsøknad, og kapringen skjedde dagen før han skulle returneres til Spania, hvor han opprinnelig søkte om asyl.

Gjerningsmannen ble innlagt på psykiatrisk avdeling ved Sandviken sykehus i Bergen, men ble senere overført til Bergen fengsel. I 2014 døde han av skader han pådro seg etter å ha kastet seg fra et tak i fengselet.

### De døde

* 19 år gamle Margaret Molland Sanden fra Årdalstangen, som studerte ved Høgskolen i Oslo
* 53 år gamle Brahim Khoya svensk statsborger på vei hjem til Göteborg, etter å ha jobbet 2 måneder ved Årdal Bo og Omsorgssenter.
* 55 år gamle Arve Kvernhaug bosatt i Bagn, men opprinnelig fra Lier, som var sjåfør på bussen.

Se også
-------

* Drapet på Valdresekspressen 2003

Referanser
----------

1. 1 2
2. ↑  «Arkivert kopi». Arkivert fra originalen 4. november 2013. Besøkt 4. november 2013.
3. 1 2  Solheim, S. & Wergeland, P. (18. juni 2015). ««Noen har kapret bussen og drept mange»». NRK domkumentar. Besøkt 6. juni 2016. CS1-vedlikehold: Flere navn: forfatterliste (link)
4. ↑  Løseth, O. & Hjeltland, G.B. (11. september 2014). «Trippeldrapstiltalt død av skadane etter at han hoppa utfor eit tak i fengselet». NRK Sogn og Fjordane. Besøkt 6. juni 2016. CS1-vedlikehold: Flere navn: forfatterliste (link)
5. ↑  «Trippeldrapstiltalt i Årdal er død: Legene koblet ham fra respiratoren». *www.vg.no*. 11. september 2014. Besøkt 9. februar 2023.
**Jean-Marc Micas** PSS (født 17. juni 1963 i Montélimar i Frankrike) er en fransk ordensgeistlig og katolsk biskop av Tarbes og Lourdes.

Liv og virke
------------

### Bakgrunn

Jean-Marc Micas tok diplom som sivilingeniør og klimaanleggsteknologi fra Paul Sabatier-universitetet i Toulouse i 1983. Fra 1985 til 1990 studerte Micas filosofi og katolsk teologi ved *Saint-Cyprien-seminaret* i Toulouse, som han fullførte med lisensiat. 

### Prest

Erkebiskopen av Toulouse, André Charles Collini, diakonviet ham 20. mai 1990 i kirken *Notre-Dame de l'Assomption* i Villeneuve-de-Rivière og presteviet ham den 10. mars 1991 i katedralen i Toulouse.[1]

Micas var først kapellan i Saint-Gaudens (1991–1995) og senere sjelesørger i Labège og Escalquens (1995–1998). Han var også kapellan for den euckristiske ungdomsbevegelset i erkebispedømmet Toulouse fra 1993 til 1998 og var ansvarlig for kallsapostolatet fra 1997 til 2000. Jean-Marc Micas sluttet seg senere til sulpicianerne og avla sine løfter den 6. juni 1999. 

Fra 1999 til 2010 jobbet Micas som instruktør ved Saint-Cyprien regionale seminar i Toulouse, hvor han også var rektor fra 2007 til 2013. I tillegg var han fra 2000 til 2013 regionalt ansvarlig for kallspastoralt arbeid, og fra 2006 til 2013 var han ansatt ved bispedømmekontoret for presteutdanning. Han var også medlem av presterådfet og konsultorkollegiet i erkebispedømmet Toulouse (1999-2013) og Det nasjonale råd for seminarene (2011-2013). Fra og med 2013 var Jean-Marc Micas provinsial for den franske sulpicianerprovins.[1]

=Biskop av Tarbes og Lourdes
----------------------------

Den 30. mars 2022 utnevnte pave Frans ham til biskop av Tarbes og Lourdes.[1] Erkebiskopen av Toulouse, Guy de Kerimel, ordinerte ham til biskop den 29. mai samme år i Pius X-basilikaen i Lourdes; medkonsekratorer var biskopen av Nîmes, Nicolas Brouwet, og biskopen av Tulle, Francis Bestion. Innsettelsen fant sted dagen etter.
En bruker har foreslått å slette denne siden. Siden vi setter pris på alle forsøk på å forbedre leksikonet, inviteres du til å gi uttrykk for dine synspunkter ved å følge denne lenken: **Wikipedia:Sletting/Foxtrot (band)**.

Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet.«Foxtrot» har flere betydninger.
**Foxtrot** er et norsk progrockband som ble stiftet på midten av 1980-tallet av gitarist Harald Lytomt (fra Kerrs Pink). Trommeslageren deres, Jan-Håkon Skarpsno, ble med i Kerrs Pink tretten år senere. 

Deres eneste album, *A Shadow of the Past*, utgitt i 1990, er keyboard-orientert. Det kan minne om Camel, Pallas, tidlig Marillion og Alan Parsons Project.

Diskografi
----------

* A Shadow of the Past (1990)

Medlemmer
---------

* Eivind Fivelsdal – keyboard, vokal
* Harald Lytomt – gitarer
* Jan-Håkon Skarpsno – trommer, minimoog
* Michael Sundt – bassgitar, Moog Taurus
* Knut Valand – keyboard
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*

**Morvik** er et boligområde i Åsane bydel i Bergen, mellom Mjølkeråen i nord, Ulset i øst, Tertnes i sør og Byfjorden i vest. Morvikvegen og Hesthaugvegen er hovedveiene gjennom området, som for det meste består av tettbebyggelse med eneboliger og rekkehus.

Morvik omfattes av grunnkretsene Morvik, Salhus, Morvikbotnane og Kringstølen, med totalt 3 057 innbyggere pr. 1. januar 2012 og et samlet areal på 1,79 km².

Strøk og boligområder i Bergen kommune

| * v
* d
* r
Åsane bydel |
| --- |
| Blindheim **·** Breistein **·** Dalabygda **·** Eidsvåg **·** Ervik **·** Flaktveit **·** Hjortland **·** Hordvik **·** Hylkje **·** Jordal **·** Mjølkeråen **·** Morvik **·** Nyborg **·** Rolland **·** Salhus **·** Tertnes **·** Ulset **·** Åstveit |

|  |  |
| --- | --- |
| Oppslagsverk/autoritetsdata | GeoNames **·** Sentralt stedsnavnregister
 |
**Ringiåsen naturreservat** favner mesteparten av Ringiåsen like sørvest for Stovivannet i vestre Bærum.

Berggrunnen utgjøres av rombeporfyr mot øst og sandstein mot vest. Jordsmonnet er gjennomgående tynt, men vegetasjonen er rik, særlig i sørøst. Her finnes blandingsskog med lang kontinuitet, og med mye dødved i alle nedbrytnindfaser. Det finnes både gråor-heggeskog, lågurtskog og alm-lindeskog, og en rekke sårbare og truete arter.

Det er ikke tillatt å endre naturmiljøet. Planter og dyr er vernet, men sanking av bær og matsopp er tillatt. Jakt, fangst og fiske er også tillatt i samsvar med aktuelt lovverk. Bålbrenning er kun tillatt på eksisterende bålplasser, med tørrkvist fra bakken eller medbragt ved.

Referanser
----------

1. ↑  «Norgeskart». Kartverket. Besøkt 6. februar 2024.
2. ↑  (no) Ringiåsen naturreservat i Miljødirektoratets nettsted Naturbase
3. ↑  «Forskrift om vern av Ringiåsen naturreservat, Bærum kommune, Akershus». Lovdata. Besøkt 6. februar 2024.
**Voksne med medfødt hjertefeil** (VMH) er en medlems- og interesseorganisasjon for voksne med medfødt hjertefeil, genetisk hjertefeil eller tidlig ervervet hjertesykdom, og deres pårørende i Norge. Foreningen ble stiftet i april 2010. Initiativet kom fra Foreningen for hjertesyke barn (FFHB). VMH hadde sitt første ordinære landsmøte i januar 2012. Marit Haugdal ble valgt som foreningens nye leder.

For en generasjon siden var det ikke vanlig at barn med medfødt hjertefeil levde lenge nok til å nå voksen alder. I dag når ca 85% av alle som fødes med medfødt hjertefeil i Norge voksen alder. Det er rundt 9000 hjertebarn og unge under 18 år i Norge, og trolig rundt dobbelt så mange over 18 år. Antallet øker stadig, og dette er en av de hurtigst voksende pasientgruppene i verden.

Det å ha en medfødt hjertefeil følger deg hele livet. Også i voksen alder kan det føre til mange sykehusopphold med mye usikkerhet om fremtiden.

Voksne med medfødt hjertefeil er ny pasientgruppe som man relativt sett har liten kunnskap om. Det er stort behov for informasjon, nettverk og fellesskap for voksne med medfødt hjertefeil.

**Voksne med medfødt hjertefeil (VMH) skal blant annet jobbe for:**

* bedre livskvalitet for voksne med medfødt hjertefeil
* å gi voksne med medfødt hjertefeil et sosialt fellesskap
* å arrangere fagseminarer
* helsepolitiske temaer som rettigheter, forsikringer, utdanning, arbeidsliv etc.
* å gi god informasjon til målgruppen, helsevesenet og samfunnet for øvrig et aktivt samarbeid med sykehusene
* mer forskning på og om voksne med medfødt hjertefeil
* å delta aktivt i det europeiske samarbeidet rundt medfødt hjertefeil

Voksne med medfødt hjertefeil (VMH) sin nettside.
***Tanaos*** er en slekt av små, mer eller mindre pæreformede snutebiller (Curculionoidea). Gruppen har tidligere blitt regnet til familien Brentidae. Disse snutebillene er vanligvis lette å kjenne igjen på sin pæreformete kropp kombinert med at antennene ikke er knebøyde.

Utseende
--------

Små (1 – 5 mm), mer eller mindre pæreformede biller. Vanligvis mørke på farge, av og til med metallglans, men noen arter er klart røde eller gulaktige. Beina er ofte lysere. **Hodet** er lite, med store, flate fasettøyne. I midten er det trukket ut til en sylindrisk, temmelig rett snute som varierer i lengde fra omtrent så lang som resten av hodet til omtrent så lang som hele resten av kroppen. Antennene er festet på sidene av snuten omtrent i midten av denne, og består av (10-) 11 ledd. De er ikke knebøyde, og de tre ytterste leddene danner en avlang kølle. Pannen (mellom fasettøynene) har ofte tydelige lengdefurer eller groper som er viktige ved artsbestemmingen. **Brystskjoldet** (pronotum) er omtrent så bredt som langt sett ovenfra, med avrundede sidekanter. Det er gjerne tett og grovt, men ikke dypt, punktert og har ofte en markert midtfure. **Dekkvingene** er høyt hvelvet og bredest bak midten, slik at hele dyret blir pæreformet. De har tydelige, skarpe punktstriper. **Beina** er forholdsvis lange og slanke, og føttene er fire-leddete, med det tredje leddet tolappet. Leggene har ofte en tann på innsiden nær spissen. **Larvene** er korte og tykke, C-formede, med kraftig hodekapsel, men beina redusert til vorter.

Levevis
-------

Spissnutebillene kan finnes på en lang rekke plantefamilier, selv om hver art gjerne bare angriper noen få plantearter. De kan spise på blomster, stilker, blader eller røtter. Tross sin lille kropsstørrelse synes de bare ha én generasjon per år, og de voksne billene kan leve i over et år. Flest arter finnes på planter i erteblomstfamilien (Fabaceae), særlig på kløver.

Utbredelse
----------

Slekten er utbredt i det sørlige Afrika.

Systematisk inndeling
---------------------

Mange klassifikasjoner plasserer gruppen som en underfamilie (Apioninae) av Brentidae.

**Treliste**
* Ordenen biller, Coleoptera Linnaeus, 1758
	+ Underordenen *Polyphaga* Emery, 1886
		- Gruppen (infraorden) *Cucujiformia* Lameere, 1938
			* Overfamilien snutebiller, Curculionoidea Latreille, 1802
				+ Familien **spissnutebiller, Apionidae** Schönherr, 1823
					- * Overstammen Tanaitae Schönherr, 1839
							+ Slekten ***Tanaos*** Schönherr, 1826
								- *Tanaos bicolor* Gyllenhal, 1839
								- *Tanaos fallax* Gyllenhal, 1839
								- *Tanaos intermedius* Hustache, 1926
								- *Tanaos sanguineus* Schönherr, 1826
								- *Tanaos semiruber* Hustache, 1926

Referanser
----------

1. ↑  «Artsdatabankens artsopplysninger». Artsdatabanken. 29. august 2020. Besøkt 29. august 2020.

Kilder
------

* Gønget, H. 1997. *The Brentidae (Coleoptera) of Northern Europe*. *Fauna Entomologica Scandinavica* 34. E.J. Brill.

Eksterne lenker
---------------

* *Artikkelen er ikke koblet til Wikidata*
Kommunens våpen
**Qeqertalik kommune** er en kommune på Grønland opprettet 1. januar 2018 av de fire sørligste distriktene i tidligere Qaasuitsup kommune. Den har omtrent 6500 innbyggere og et areal på 62.400 km². Administrasjonssenteret ligger i Aasiaat.

Geografi
--------

Qeqertalik kommune grenser i sør til Qeqqata kommune og i nord til Avannaata kommune. Mot øst grenser den over innlandsisen og mot Sermersooq kommune langs den 45. vestlige lengdegrad.
Kommunen består hovedsakelig av lokalsamfunnene rundt Diskobukten, unntatt nordøstkysten og Nuussuaq halvøyen som tilhører nabokommunen Avannaata.

Byer og bygder
--------------

* **Aasiaat distrikt**
	+ Aasiaat (Egedesminde)
	+ Akunnaaq
	+ Kitsissuarsuit (Hunde Ejlande)
* **Kangaatsiaq distrikt**
	+ Kangaatsiaq
	+ Attu
	+ Iginniarfik
	+ Ikerasaarsuk
	+ Niaqornaarsuk
* **Qasigiannguit distrikt**
	+ Qasigiannguit (Christianshåb)
	+ Ikamiut
* **Qeqertarsuaq distrikt**
	+ Qeqertarsuaq (Godhavn)
	+ Kangerluk

Borgmester og kommunestyre
--------------------------

I forbindelse med delingen av Qaasuitsup kommune ble det i april 2017 valgt et overgangsutvalg på 15 medlemmer for den framtidige Queqertalik kommune. Ved etableringen av Queqertalik kommune 1. januar 2018 tiltrådte overgangsutvalget som kommunestyre i den nye kommune til kommunalvalget i april 2021. Ane Hansen fra Inuit Ataqatigiit ble valgt som borgmester.

Eksterne lenker
---------------

* Kommunens nettsted

| * v
* d
* r
Grønlands kommuner |
| --- |
| Avannaata **·** Kujalleq **·** Qeqertalik **·** Qeqqata **·** Sermersooq | Grønlands flagg |
| ISO 3166-2:GL |
**Cyaneed** er et norsk rockeband fra Alta. Bandet består av Hanna Reinsnes Moen på vokal, Karen Therese Ugelvik på bass, Ida Iki på gitar og Henrik Gustavsen på trommer.

Biografi
--------

Bandet ble startet i 2004 av Reinsnes Moen, Iki og Boland, da under navnet *Cyanide*. Tana-jenta Ugelvik sluttet seg til i 2006, og overtok jobben som bassist. Bandets første utgivelse ble gjort som trio, men Ugelvik er likevel kreditert i albumheftet. I 2006 fikk bandet nasjonal oppmerksomhet da de lagde tittellåta til Tommy Wirkolas debutfilm Kill Buljo, *Dødsmaskin*. Cyaneed turnerte deretter landet rundt, og gjorde seg bemerket med sine fengende, norskspråklige låter og sine svært energiske konserter. De har også turnert i Sverige og Russland, og spilte på ulike arenaer i Liverpool i desember 2007. 13. april 2015 skiftet de navn til Biru Baby, fordi Cyaneed hadde "mistet ereksjonen sin". Biru Baby blander norsk, samisk, engelsk og russisk i tekstene.

Utgivelser
----------

Jentene ga i 2006 ut *Jeg forstår ikke hva jeg gjør*, et album de i intervjuer har omtalt som en demo-samling. I 2007 fulgte EP-en *Tiny Terror* og i november 2008 slapp de debutalbumet *I Rule This Library For Tonight*. De to siste utgivelsene ble produsert av svensken Robert Ekholm.

Diskografi
----------

* *Ancient Call* (2018), Album
* *Baby, I Was Made to Fight* (2018), Singel
* *Darkness of Sunshine* (2017), Singel
* *Emo Gonna Overload* (med Hell-G) (2017), Singel
* *Volume 1* (2015), Album
* *Dr. Daniel* (2010), CD
* *Status* (2009), Singel, Vinyl
* *I Rule This Library for Tonight* (2008), CD
* *Tiny Terror* (2007), EP, finnes i både en norsk og en engelskspråklig versjon
* *Jeg forstår ikke hva jeg gjør* (2006), CD

Andre deltakelser
-----------------

* Diverse artister: *Bransjevelter 9* (2016)

Referanser
----------

1. ↑
2. ↑  «– Nå kan vi gjøre som vi vil». *NRK*. Besøkt 10. oktober 2015.

Eksterne lenker
---------------

* (en) Biru Baby på Discogs Rediger på Wikidata

* (en) Biru Baby på Last.fm Rediger på Wikidata
* Cyaneed Arkivert 31. mai 2015 hos Wayback Machine. på Rockheims Rockipedia-sider
* Cyaneed på groove.no
* Cyaneeds sanger på Allmusic
* Biru Baby på YouTube
* Biru Baby på Spotify

|  |  |
| --- | --- |
| Oppslagsverk/autoritetsdata | Discogs
 |